Source: http://romanii.london/news/reactia_lui_iohannis_dupa_decizia_ccr_fara_aceste_amenzi_mortii_ar_fi_fost_mult_mai_multi/2020-05-07-569
Timestamp: 2020-06-06 11:49:46+00:00

Document:
Reacția lui Iohannis după decizia CCR : Fără aceste amenzi, morții ar fi fost mult mai mulți - 7 Mai 2020 - Romani in UK
Acasă » 2020 » Mai » 7 » Reacția lui Iohannis după decizia CCR : Fără aceste amenzi, morții ar fi fost mult mai mulți
Iohannis a lansat, joi, de la Palatul Cotroceni, un nou ataca la adresa PSD, declarând că PSD şi acoliţii săi sunt cei care fac tot posibilul ca eforturile întregii naţiuni să eşueze. Președintele consideră că PSD a rămas acelaşi partid preocupat să-şi salveze baronii.
Declarații LIVE TEXT ale lui Klaus Iohannis:
- Acum se departajează cei responsabili și curajoși de profitorii și populiștii care fac doar promisiuni mincinoase.
- Sunt pe de o parte românii care respectă restricțiilor, salvând vieți, specialiștii și guvernații care au luat măsuri corecte și care pregătesc un program de relansare a economiei. Această parte a societății e orientată spre depășirea crizei.
- De cealaltă parte, îi vedem pe cei pe care îi știm prea bine, oamenii trecutului, care vor să se întoarcă la corupție și proastă guvernare, adică PSD și acoliții săi.
- România a trebuit să ia măsuri drastice pentru a-i proteja pe oameni. Am văzut ieri cu câtă satisfacție au primit unii politicieni decizia CCR privind amenzile instituite în această stare de urgență
- Este încă un semn de nepăsare, inconștiență a neînțelegere a misiunii pe care o au, dar și o dovadă că interesul politic e mai presus de oameni pentru ei.
- Nu este surprinzător că astăzi aceste sancțiuni sunt discutate, discutabile. Este evident pentru noi toți că ele au fost utile. Surprizătoare este perspectiva unor autorități care au obligația constituțională de a nu pierde din vedere interesul general al societății.
- Fără aceste sancțiuni, morții ar fi fost mult mai mulți. Pericolul epidemiei nu a trecut ieri odată cu decizia CCR. Sancțiunile impuse de autorități nu au alt scop decât protejarea sănătății și vieții fiecăruia dintre noi.
- Politicienilor care fac un scop din apărarea drepturilor celor care încalcă legea le cer să înceteze ca prin acțiunile lor să mai pună în pericol viața cetățenilor
- Românii se confruntă cu doi inamici, unul perfid, invizibil, virusul SARS-COV-2, și unul la fel de perfid. Cei mai bine intenționați dintre noi am fi crezut că atunci când națiunea noastră are de înfruntat o criză, acești politicieni s-ar fi unit. O iluzie, pentru că lupul își schimbă blana, dar năravul ba.
- Profitând că atenția publică e concentrată pe lupta pentru controlul epidemiei, PSD a lucrat în parlament, mult și prost, toxic. A continuat să facă ce știe mai bine, acest partid nociv care a scos în stradă sute de mii de români, care a pus România în posturi jenante în fața partenerilor europeni. Acest partid a fost pe punctul de a scoate țara noastră de pe parcursul european.
- Dau doar două exemple recente de legi care s-au dovedit neconstituționale: suspendarea plăților la credite și la utilități, legi scrise prost și populist
- CEDO a dat o decizie care ne-a arătat din nou care era agenda reală a PSD: au venit la putere pentru a-i alunga din funcții pe cei competenți, pentru a scăpa de urmăriri penale, pentru a-și da amnistii și grațieri
- Prin ce continuă să facă dovedesc că nu au abandonat acest obiectiv, controlul politic asupra justiției.
- De ce face PSD asta? Pentru că a rămas același partid preocupat să-și salveze baronii. În timp ce atenția publică era concentrată asupra altor subiect, PSD era preocupat să lovească din nou în standardele de integritate. PSD vrea să permită unor aleși locali declarați incompatibili să candideze. Ar viza o mie de aleși locali care au încălcat legea
- Unica preocupare a PSD, chiar și într-o criză sanitară, rămân legile cu dedicație pentru baronii lor. PSD a infestat cu persoane obediente până și cele mai importante instituții ale statului. În 2018 și 2019, PSD a încercat să pună pe butuci ÎCCJ. Azi vrea să-i apere pe infractori, cu sprijinul sateliților lui.
- Maniera discreționară a PSD de a se comporta ca majoritate parlamentară a condus la ani pierduți pentru România
- Iată de ce resetarea României nu se va putea realiza cât timp PSD are majoritatea parlamentară. După ce vom ieși din această criză principalul obiectiv trebuie să fie să punem România pe drumul unei dezvoltări temeinice și durabile.
Ce a declarat neconstituţional CCR
Şeful statului nu a reacţionat miercuri, după deciziile CCR prin care abrogarea pensiilor speciale era declarată neconstituţională. Şi ordonanţa de urgenţă prin care amenzile date de la 1 aprilie, în starea de urgenţă, erau majorate, a fost declarată neconstituţională.
Joi, preşedintele a vorbit public doar despre colaborarea în zona Balcanilor, după o videoconferinţă cu şefi de state din regiune. De aceea, este aşteptată o reacţie publică a sa şi privind deciziile Curţii Constituţionale a României.
Amenzile se dau în continuare şi după decizia CCR
Premierul Ludovic Orban a avertizat însă că amenzile se vor aplica în continuare, însă la nivelul anterior ordonanței de urgență care a făcut obiectul sesizării de neconstituționalitate.
Categorie: Stiri din Ro | Vizualizări: 33242 | Adăugat de: tatuaj | Tag-uri: ministrul de interne, guvern, stare de urgenta, klaus iohannis, CCR, masuri, Declaratii, decret, coronavirus, premier, amenzi | Evaluare: 0.0/0

References: CCR 
 CCR 
 CCR 
 CCR

 CCR 
 CCR